Várkonyi Béla
Várkonyi Béla egyike a talentumosabb fiatal szimfonikusainknak. Végleges ítéletet még eddig nem lehetett róla alkotni. Még nem találta meg magát. Kísérletein ─ amilyen például a filharmonikusoknál néhány év előtt hallott Dobozi és hitvese c. szimfonikus balladája is volt ─ érezni a tehetséget, a becsületes szándékot, a tudást, de hiányzik belőlük a tisztán látás, a szuverén erő; a formák fölött való hatalom. Új zongoradarabjaiban Várkonyi említésre méltó haladásról számol be. Hat kompozíciója jelent meg három füzetben. (Bosszantóan ízléstelen címlappal.) Valamennyi érdekes munka. Ötlet és újság van bennük. Még nem egyéni nyelv és nem egyéni mondanivaló ─ de erős lépés előre. Ezek utan Várkonyi nevét föl kell jegyeznünk, mint olyan valakiét, akitől határozottan jó, sőt jelentékeny munkát várhatunk.
Jegyzetek